Endnu engang udviser Københavns politikere en totalt manglende fornemmelse for byens historie, byens unikke, men usynlige dyreliv og ikke mindst borgernes demokratiske ret til at drive selvstændig virksomhed, som deres forfædre har gjort i generationer.

Jeg tænker selvfølgelig på de netop offentliggjorte planer om at bygge en helt ny ø, Lynetteholmen, ud for Refshaleøen som grundlag for den internationale kapitalismes og By & Havns byggeplaner.

Man skal ikke have megen historisk indsigt for at vide, at det var netop, her admiral Nelson i starten af 1800-tallet beordrede det tragiske bombardement af København.